Štatút súťaže

**„HUBERT súťažná balónová stena“**

Účelom tohto štatútu je upraviť pravidlá súťaže s názvom „HUBERT súťažná balónová stena“. Tento štatút je jediným dokumentom, ktorý záväzne upravuje pravidlá uvedenej súťaže.

Tento štatút môže byť zmenený jedine formou písomných dodatkov k tomuto štatútu.

**I**

Účel súťaže

Cieľom súťaže „HUBERT Súťažná balónová stena“ (ďalej len „súťaž“) je reklama a podpora predaja produktov vyhlasovateľa súťaže, a to najmä sektov značky HUBERT.

**II**

Vyhlasovateľ, organizátor a zabezpečenie súťaže

Vyhlasovateľom a organizátorom súťaže je spoločnosť HUBERT J.E., s.r.o., so sídlom Vinárska 137, 926 01 Sereď, IČO 36 246 794, zapísaná v Obchodnom registri vedenom Okresným súdom Trnava, oddiel Sro, vložka č. 13173/T, (ďalej len „HUBERT“ alebo „vyhlasovateľ súťaže“).

Zabezpečenie priebehu súťaže zabezpečuje spoločnosť Seesame, s.r.o., so sídlom Mlynské nivy 48, 821 09 Bratislava- mestská časť Ružinov, IČO 35 702 931, zapísaná v Obchodnom registri vedenom Okresným súdom Bratislava I, oddiel Sro, vložka č. 12143/B (ďalej len „agentúra“).

**III**

###### trvanie súťaže

Súťaž bude prebiehať v termíne od 18.10.2017 do 20.10.2017 a to počas spoločensko - kultúrnej akcie s názvom FASHION LIVE!, organizovanej občianskym združením MÓLO v Bratislave, s miestom konania Stará tržnica.

**IV**

## Podmienky účasti v súťaži a jej priebeh

Súťaže sa môže zúčastniť každý návštevník vyššie uvedenej akcie, ktorý si počas nej v HUBERT bare zakúpi minimálne dva poháre (1 dl) sektu značky HUBERT. Za dva sekty značky HUBERT súťažiaci obdrží od obsluhy baru súťažnú kartičku, na základe ktorej mu vzniká právo zúčastniť sa samotného súťažného aktu.

Návštevník uvedenej akcie sa po splnení podmienky účasti v súťaži (zakúpenie dvoch pohárov sektu HUBERT) môže zúčastniť súťaže aj opakovane.

Súťažiaci sa hracou kartičkou preukáže pri HUBERT Balónovej stene v priestoroch Starej Tržnice. HUBERT Balónová stena sa pred zahájením súťaže skladá z 300 ks vzduchom naplnených HUBERT balónov, pričom každý z uvedených balónov je výherný a obsahuje jednu výhru. Súťažiaci s kartičkou sa pri HUBERT Balónovej stene zaregistruje oznámením kontaktných údajov (meno, priezvisko, e-mail, podpis) slúžiacich na realizáciu časti výhier. Po odovzdaní súťažnej kartičky hosteskám, je súťažiacemu umožnené prasknúť jeden HUBERT balón podľa vlastného výberu. Keďže každý HUBERT balón je výherný, súťažiaci okamžite po prasknutí HUBERT balóna zistí svoju výhru.

**V**

## Výhry

Výhry, ktoré je možné vyhrať v tejto súťaži sú rozdelené do 3 kategórií. Hrá sa celkovo o 300 výhier a sú to nasledovné výhry:

* Sekt HUBERT (pohár 1 dl) zdarma. V hre je 200 takýchto výhier.
* Výherný kód na 15% zľavu na nákup v e-shope HUBERT (hubertonline.sk). V hre je 97 takýchto výhier.
* Poukážka v hodnote 100 € použiteľná na nákup v e-shope HUBERT (hubertonline.sk). V hre sú 3 takéto výhry.

Výhru Sekt HUBERT zdarma je súťažiaci – výherca povinný uplatniť počas trvania akcie FASHION LIVE! a to priamo na uvedenej spoločensko – kultúrnej akcii.

Výhry spočívajúce vo výhernom kóde na 15% zľavu na nákup v e-shope HUBERT a Výherné poukážky v hodnote 100 € je možné použiť iba na nákup tovaru, ktorý v čase uplatnenia výhry nie je zľavnený.

Platnosť výherného zľavového kódu a Výhernej poukážky je obmedzená a použiť ich na nákup v e-shope je možné v lehote do 31.10.2018.

Počas každého z troch dní trvania akcie FASHION LIVE! sa hrá o maximálne o 100 výhier čo znamená, že v jeden súťažný deň je možné prasknúť iba 100 HUBERT balónov. V prípade, že súťažiacemu vznikne právo na účasť v súťaži (preukáže sa hosteskám súťažnou kartičkou) v čase keď už v daný deň 100 HUBERT balónov bolo prasknutých, má právo účasti v nasledujúci deň. Prasknutím posledného HUBERT balóna v tretí deň akcie súťaž „HUBERT súťažná balónová stena“ končí.

**VI**

Osobitné ustanovenia

Zamestnanci vyhlasovateľa súťaže a agentúry, ako aj osoby im blízke v zmysle §116 Občianskeho zákonníka, sú z účasti na súťaži vylúčení.

Účasťou v súťaži prejavuje každý jej účastník súhlas s pravidlami tejto súťaže a s tým, že vyhlasovateľ súťaže je oprávnený uverejniť mená, podobizeň resp. iné zverené informácie o výhercoch v oznamovacích prostriedkoch, ako i tieto použiť na reklamné a propagačné účely vyhlasovateľa súťaže, bez nároku na odmenu.

**VIII**

### **Záverečné ustanovenia**

Tento štatút je uložený u vyhlasovateľa súťaže.

Každý, kto preukáže právny záujem, je oprávnený nahliadnuť do tohto štatútu u vyhlasovateľa súťaže.

V Seredi dňa ..........2017

................................ ...............................

vyhlasovateľ súťaže agentúra